Public procurement notice: Voluntary Ex Ante Transparency Notice
Published: 2024-10-22
Region: DK012
Contract type: Works
Procedure: Other multiple
CPV classification: 45211000: Construction work for multi-dwelling buildings
Submission deadline: 2027-01-01

Technical requirements: Boligorganisationen Bo-Vita har til hensigt at indgå aftale om opførelse af 4.421 m2 almene boliger med det private projektselskab, Projektselskabet SSD 02 ApS c/o SVANEN Development A/S. Kontrakten omfatter 4.421 m2 nøglefærdige almene familie- og ældreboliger samt et fælleshus, svarende til omkring 48 almene boliger. 
Det er Parternes opfattelse, at Boligorganisationens Byggeri opfylder betingelserne i almenboliglovens § 116, idet:
Slagelse Kommune ønsker en fortsat positiv udvikling af kommunen og en positiv befolkningstilvækst i Skælskør. Området er allerede inde i en positiv udvikling. Denne udvikling ønsker kommunen at understøtte og balancere ved at skabe alternative botilbud ifht. enfamiliehusene og for at fremme en byudvikling med diversitet i området ved skolen. Det er et ønske at tiltrække flere børnefamilier med projektet her til lejeboligmarkedet. Endvidere har Slagelse Kommune en interesse i at skabe specifikke almene botilbud til seniorer. Samlet set er netop den her grund den absolut mest relevante at gennemføre projektet på, idet denne placering indfrier den politiske og planmæssige bedste og realiserbare løsning for et projekt af den her størrelse.
På baggrund af disse emner og faktuelle forhold er det Slagelse kommunes politiske vilje at gennemføre projektet, og derfor ønsker Boligorganisationen at opføre sin andel af projektet med 48 boligenheder og tilhørende fælleshusløsning i alt 4.421 kvm. som hhv. familie- og ældreboliger på Ejendommen.
Boligorganisationen er en almen boligorganisation, der har til formål at stille passende boliger, af god og tidssvarende stand, til rådighed for alle med behov herfor til en rimelig husleje. Boligorganisationen har derfor en interesse i at opføre de almene familie- og ældreboliger på Ejendommen. I overensstemmelse med Boligorganisationens formål opføres boligerne for at give et større udsnit af lejere i Kommunen mulighed for at nyde godt af bydelens kvaliteter. Der ses i disse år en øget efterspørgsel på seniorvenlige boliger af bedre kvalitet og med socialt fællesskab. Der etableres desuden familieboliger på ejendommen, da det er med til at sikrer en mangfoldig beboersammensætning i området. Boligorganisationen har på denne baggrund en særlig interesse i at etablere de nævnte boliger på Ejendommen.
Det er Boligorganisationens vurdering, at der ikke findes andre umiddelbart attraktive, praktisable alternativer for den her omhandlede opførelse af almene familie- og ældreboliger, når der henses til Boligorganisationens formål, sammenholdt med den bymæssige udvikling i Skælskør.
Kontrakten omfatter 4.421 m2 nøglefærdige almene familie- og ældreboliger samt et fælleshus, svarende til omkring 48 almene boliger.
Det private projektselskab, Projektselskabet SSD 02 ApS c/o SVANEN Development A/S, skal i forbindelse med bygge- og anlægsarbejderne, der er forbundet med opførelsen af boligerne, agere som Boligorganisationen Bo-Vitas udbudsfuldmægtige og derved sikre at bygge- og anlægsarbejderne udbydes iht. Udbudsloven.